ΑΝΑΚΟΙΝΩΣΗ ΓΙΑ ΤΗ ΛΕΙΤΟΥΡΓΙΑ ΤΟΥ ΕΡΓΑΣΤΗΡΙΟΥ ΦΥΣΙΚΗΣ

- Παρασκευή, 09 Οκτωβρίου 2020 -

Αγαπητοί φοιτητές , αγαπητές φοιτήτριες

Συγχαρητήρια για την επιτυχία σας. Καλές σπουδές , καλό πτυχίο.

Η διδασκαλία του μαθήματος εργαστήριο Φυσικής Ι θα γίνει με φυσική παρουσία στο χώρο των εργαστηρίων και θα ξεκινήσει την Τρίτη 13/10/2020.

Θα δημιουργηθούν δεκατέσσερις ομάδες φοιτητών με μέγιστη χωρητικότητα ανά ομάδα εννιά (9) φοιτητές / φοιτήτριες, για λόγους που επιβάλλονται από τα ισχύοντα υγειονομικά πρωτόκολλα.

Κάθε φοιτητής ,φοιτήτρια θα πρέπει να δηλώσει το όνομα του στην ομάδα που επιθυμεί να παρακολουθήσει το εργαστηριακό μάθημα.

Επιλέγουμε αυτόν τον τρόπο για να σας διευκολύνουμε έτσι ώστε η επιλογή σας να μην εμποδίζει την παρακολούθηση άλλων μαθημάτων του εξαμήνου σας.

Οι ομάδες που θα δημιουργηθούν και τις οποίες μπορείτε να δείτε στο e-class θα είναι οι: Α1,Α2,Β1,Β2,Γ1,Γ2,Δ1,Δ2,Ε1,Ε2,ΣΤ1,ΣΤ2,Ζ1,Ζ2.

Εργαστηριακές ασκήσεις για κάθε ομάδα θα πραγματοποιούνται ανά δεκαπέντε ημέρες. Τη μία εβδομάδα θα έρχονται στο εργαστήριο οι ομάδες Α1,Β1,Γ1,Δ1,Ε1,ΣΤ1,Ζ1 και την άλλη εβδομάδα οι Α2,Β2,Γ2,Δ2,Ε2,ΣΤ2,Ζ2.

Εξαιρετικά για την εβδομάδα από 12/10/2020 έως 16/10/2020 στο εργαστήριο θα έλθουν και οι δεκατέσσερις ομάδες φοιτητών γιατί το πρώτο μάθημα είναι κυρίως θεωρητικό και δίνεται η δυνατότητα να φιλοξενηθούν περισσότεροι φοιτητές ανά δίωρο στο χώρο του εργαστηρίου.

Το πρόγραμμα λοιπόν παρακολούθησης του εργαστηρίου για την επόμενη εβδομάδα διαμορφώνεται ως εξής:

|  |  |  |
| --- | --- | --- |
|  |  |  |
|  |  |  |
| **Ημέρα** | **Ώρα** | **Ομάδες** |
| *Τρίτη 13/10/2020* | *11:15-13:00* | *Γ1,Γ2* |
| *Τρίτη 13/10/2020* | *13:15-15:00* | *Δ1,Δ2* |
| *Πέμπτη 15/10/2020* | *09:15-11:00* | *Ζ1,Ζ2* |
| *Πέμπτη 15/10/2020* | *11:15-13:00* | *Ε1,Ε2* |
| *Πέμπτη 15/10/2020* | *13:15-15:00* | *ΣΤ1,ΣΤ2* |
| *Παρασκευή 16/10/2020* | *11:15-13:00* | *Α1,Α2* |
| *Παρασκευή 16/10/2020* | *13:15-15:00* | *Β1,Β2* |

Σε επόμενη ανακοίνωση μας θα σας ενημερώσουμε για το πρόγραμμα εργαστηριακών ασκήσεων ολόκληρου του εξαμήνου.

Είναι κρίσιμο για τη λειτουργία του εργαστηρίου σε σύντομο χρόνο καθένας και καθεμιά να επιλέξει εργαστηριακή ομάδα και να δηλώσει τη συμμετοχή του σε αυτή στο eclass.

Οι φοιτητές παλαιότερων εξαμήνων που θέλουν να παρακολουθήσουν το μάθημα θα ακολουθήσουν την ίδια διαδικασία. Θα επιλέξουν ομάδα και θα δηλώσουν στο eclass τη συμμετοχή τους σε αυτή.